ԱՄՆ-ի անունից պատրաստակամություն հայտնելով կոռուպցիայի դեմ պայքարի շրջանակներում դրամաշնորհներով աջակցելու թե՛ հասարակական կազմակերպություններին, թե՛ կառավարական մարմիններին, այդ թվում՝ Հակակոռուպցիոն խորհրդին, դեսպանը պայման առաջադրեց. «Խորհրդին ցուցաբերվող մեր ֆինանսական աջակցությունն ուղղված է որոշակի գործողությունների, ինչպիսիք են՝ հակակոռուպցիոն ռազմավարության մշակման շարունակվող աշխատանքները և գործողությունների պլանի կազմումը: Ուզում եմ շեշտել, որ մեր աջակցությունը Խորհրդին իրականացվում է այն պայմանով, որ վերջինս չափելի ձեռքբերումներ պետք է գրանցի: Եթե այդպիսի արդյունքներ չգրանցվեն, ապա մեր աջակցությունը կդադարեցվի, ամեն ինչ շատ պարզ է ու հստակ: Մենք նաև խրախուսում ենք ՀԿ-ների մասնակցությունը Հակակոռուպցիոն խորհրդի աշխատանքներին, քանզի մենք դա դիտարկում ենք որպես կառավարության հետ ուղղակիորեն կառուցողական երկխոսության մեջ մտնելու հնարավորություն քաղաքացիական հասարակության համար»: